इसके साथ ही मैं उनसे अनुमति लेने को उद्यत होता हूँ। वे उत्तर में फिर से अपने हाथ जोड़ देते हैं और मैं उनके हाथ अलग कर देता हूँ। वे फिर से कहने लगते हैं, आप आए, बड़ा आनन्द आ गया। मैं याद करता रहता हूँ। 93 वर्ष का हो गया हूँ मैं। पत्रिकाएँ नहीं आती हैं। बहुत कम आती हैं; क्योंकि लोग समझ गए हैं कि ये लिख-पढ़ नहीं सकते। ऐसा समझ रहे हैं, लोग। तो ठीक है। स्वागत है तुम्हारी समझ का। इसके बाद वे पंकज जी की ओर मुखातिब होते हैं और पूछने लगते हैं, आप? आपका परिचय?